Fiban

Finnish Business Angel Network eli FiBAN (mediassa usein myös Fiban) on suomalainen yksityisten enkelisijoittajien voittoatavoittelematon yhdistys ja yksi maailman suurimmista ja aktiivisimmista bisnesenkeliverkostoista.

Yhdistyksen tavoitteena on edistää yksityishenkilöiden sijoitustoimintaa listaamattomiin yrityksiin, joilla on mahdollisuus kasvuun. Toiminnan tarkoituksena on kasvattaa ja kehittää yksityisten sijoittajien eli enkelisijoittajien ammattikuntaa muun muassa koulutusten ja tapahtumien avulla.

Vuodesta 2013 Fiban on jakanut Vuoden bisnesenkeli -palkintoja, joilla nostetaan esiin yksityissijoittajia, jotka ovat tehneet merkittäviä startup-sijoituksia, auttaneet osallistumisellaan startupeja kasvamaan tai tukeneet Suomen ekosysteemin kehittämistä. Fibanin hallitus valitsee voittajat heille tehtyjen ehdotusten perusteella.

Historia

Fiban perustettiin joulukuussa 2010 noin 20 yksityishenkilön voimin. Perustajien joukossa oli muun muassa Juha Kurkinen ja Jari Ovaskainen. 

Vuonna 2012 Fibanin toimitusjohtajana aloitti Jan D. Oker-Blom. ja vuonna 2013 yhdistykseen kuului noin 330 sijoittajaa.

Vuonna 2017 Fibanin toimitusjohtaja Jan D. Oker-Blom siirtyi Loviisan kaupunginjohtajaksi, ja hänen seuraajakseen valittiin Reidar Wasenius, joka oli aiemmin johtanut maailman suurimman startup-kiihdytysohjelman Founder Instituten toimintaa Suomessa.

Vuonna 2017 tasavallan presidentti Sauli Niinistö myönsi yhdistykselle kansainvälistymispalkinnon. Palkinnonjakotilaisuudessa Oker-Blom totesi, että FIBAN pyrkii edistämään erityisesti disruptiivisilla markkinoilla toimivien kasvuyritysten maailmanvalloitusta, mikä hyödyttää niin Suomea kuin riskejä ottavia sijoittajiakin. (vanhentunut linkki, ei arkistoissa)

Vuonna 2019 Fibanin toimitusjohtajana aloitti Amel Gaily . Tiina Laisi-Puheloinen aloitti toimitusjohtajana 2023. https://fiban.org/finnish-business-angels-networks-new-ceo-angel-investing-is-a-patriotic-act/ 

Vuonna 2023 yhdistykseen kuuluu yli 670 hyväksyttyä jäsentä.Finnish Business Angels Network - Fiban

Lähteet

Aiheesta muualla

Luokka:Sijoittaminen
Luokka:Suomalaiset talousjärjestöt